Downloaded from YTS.MX
Official YIFY movies site: YTS.MX
ANDREWS-BASEN MARYLAND I USA
Så snart jeg går inn her, er Air Force Ones sikkerhet mitt ansvar:
Forberedelser, tilstrekkelig vakthold-
-og at vi har alt utstyret og våpnene et oppdrag krever.
Om kort tid skal president Donald Trump-
-legge ut på en reise med Air Force One.
Elitestyrken Ravens står for presidentens sikkerhet.
Adrenalinet flommer, uansett hvor vi flyr.
Flyet, presidenten og besetningens sikkerhet må være godt ivaretatt.
Det lokale luftrommet lukkes. Presidenthelikoptret, Marine One,-
-ankommer Joint Base Andrews, som er Air Force Ones hjem.
Årsaken til alle de strenge sikkerhetstiltakene?
Air Force One er USAs flyvende kommandosenter.
Bokstavelig talt et flyvende Hvite hus.
Air Force One frakter amerikanske presidenter-
-til klodens farligste steder.
Men etter 30 års tjeneste skal dette flyet snart pensjoneres.
I dets sted kommer en ny, toppmoderne 747 jumbojet.
Men før det kan bli Air Force One, må det gjennom en metamorfose.
Flyet er et kommandosenter. Vi har en masse militært utstyr.
Utstyr jeg ikke kan nevne her.
Nye Air Force One har bedre systemer. Det har det aller beste.
Før det nye flyet kan holde den høyeste militære standard,-
-må teknikere installere høyteknologisk sambandsutstyr-
-og militære forsvarssystemer.
Samtidig ominnredes flyet-
-med det høyeste innen luksus.
Én, to, tre...
National Geographic har fått lov til å filme denne forvandlingen...
...og vise hvordan nye Air Force One gjøres om til en flyvende festning.
Denne enorme hangaren skjuler to Air Force One-fly.
Presidenten har alltid et reservefly.
Mannskapet jobber iherdig for å holde flyene i tipp topp stand.
Flyet er 30 år gammelt, men skal se nytt ut.
Det har begynt å bli problematisk å få erstattet enkelte komponenter.
Flyet er som en veteranbil, men vi er enda stoltere av det.
For Alex, Air Force Ones førstepilot,-
-byr cockpitens analoge instrumenter på unike utfordringer.
Det er vrient å få tak i deler, så vi kan holde flyet i god nok stand.
Det nye flyet blir spennende.
Det gir oss mulighet til å yte tjenester på et høyt nivå-
-i nye 20-30 år.
Vaktholdet er på plass. Flyet flyttes til ombordstigningen.
Idet presidenthelikoptret ankommer, forbereder alle "forestillingen":
Presidenten skal gå fra Marine One til Air Force One.
Vandringen har vært ikonisk i over 30 år.
Reagan gjorde den berømt. Han innførte koreografien i den.
Reagan ønsket en teatralsk entré.
Han beordret at helikoptermotorene skulle være stengt av og stille,-
-så oppmerksomheten ville ligge på selve ombordstigningen.
Presidentens sikkerhet krever presisjon:
Mens presidenten går mot flyet-
-lytter pilotene og navigatørene til Secret Service for å vite-
-når vi skal starte flyet og sette oss i bevegelse.
Vi takser til rullebane 1L via Sierra for avgang.
Første gang i Air Force One var et stort øyeblikk for meg.
I årenes løp har flyet hatt stor betydning.
Det er et viktig symbol på makt, styrke og presidentembetet.
Det er et fantastisk fly. Det er noe helt, helt spesielt.
Så snart presidenten er om bord, starter vi motorene på høyre side.
Når alle er om bord, starter vi de venstre motorene og drar av sted.
-Skal vi til nr. 2? -Ja.
Vi har klarering for å ta av og skal dreie 180 grader mot høyre.
Med presidenten vel om bord teller hvert sekund.
En rask og trygg avgang avhenger av besetningen.
I 30 år har dette legendariske flyet vært jevnlig på reise i verden.
Det har òg vært på farlige oppdrag til krigssoner.
Det var interessant å se Bagdads silhuett mot solnedgangen.
I november 2003, midt under Irak-krigen,-
-fraktet Air Force One president Bush til et krigsherjet Bagdad.
Innen vi hadde landet, var det mørkt.
For å unngå å bli et terrormål brukte man et falskt kallesignal.
Slik kunne flyet lande ubemerket i en krigssone.
Det var et dramatisk øyeblikk.
Dekkoperasjonen lyktes.
I all hemmelighet feiret presidenten thanksgiving med troppene.
Da Barack Obama var president, bestemte man seg for å bytte ut flyet.
Boeing foreslo å bygge to nye Air Force One-fly-
-basert på 747-8-modellen,-
-her i verdens største fabrikk, rett utenfor Seattle.
Men da Trump ble president, beordret han en kursendring.
Prisen var for høy. Flyet var nettopp bestilt.
Jeg fikk høre om det og ba dem kansellere ordren.
De spurte hvorfor. Jeg sa: "Fordi de betalte for mye."
Seks måneder senere fikk Trump høre at et russisk flyselskap var konkurs.
Boeing hadde nå to ubrukte 747-8 stående i Mojaveørkenen.
Jeg kjøpte de to flyene og fikk dermed mer for pengene.
Vi sørget for å få mer fly for pengene. Det var jeg fornøyd med.
I silhuett mot Mojaveørkenen står det fremtidige Air Force One.
National Geographic har fått lov til å dokumentere forvandlingen.
Jamført med gamle Air Force One-
-representerer dette 747-8-flyet et gigantisk teknologisk fremskritt.
Det er over 75 meter langt og klodens lengste passasjerfly.
Det forlengede øvre dekket gir 20 prosent større gulvareal.
Innvendig er det større enn en basketballbane.
De brede vingene med vingetipper i karbonfiber-
-er vinklet 37,5 grader bakover. Det gir gigantflyet større hastighet,-
-og det kan benytte seg av svært korte rullebaner.
Fire nye motorer fra G.E. gir en hastighet nær mach 1.
Dette er verdens raskeste passasjerjetfly.
Det å forvandle kolossen til Air Force One blir en utfordring.
Ansvaret hviler på Bob Fookes' skuldre.
En splitter ny 747 som skal forsynes med ny teknologi og egenskaper,-
-så det blir et fly en president verdig.
Bob gjør en siste inspeksjon før flyvningen til San Antonio,-
-der flyet skal få en militær makeover.
Mesteparten av flyets indre vil bli endret helt,-
-men én ting vi ønsker å beholde, er denne trappen.
Den er ulik trappen i det gamle flyet,-
-og vi syntes at vi burde beholde den.
Inspeksjonen er fullført. Pilotene forbereder avgangen.
Alt ser bra ut. Vi er klare til å fly.
Skal flyet bli en militær maskin, må det kunne stanse missiler,-
-tåle radioaktiv stråling,-
-fungere som et flyvende Hvite hus-
-og ha sikkert samband, så presidenten kan styre landet.
Vel på plass i et trygt anlegg i Texas-
-skal flyet påbegynne forvandlingen og bli verdens viktigste fly.
BOEING DEFENSE-ANLEGGET SAN ANTONIO I TEXAS
I San Antonio møter nye Air Force One tvillingen sin-
-i en toppsikret hangar.
Vi har fått lov til å dokumentere-
-flyenes forvandling til neste generasjon av Air Force One.
Hangaren "Big Texas" overvåkes døgnet rundt, også med hunder,-
-og er verdens største frittstående hangar med slik takhøyde.
Mekanikere som Shawn Fisher må fjerne hele flyinteriøret:
Bagasjehyllene, toalettene, byssene, luftkondisjoneringen og alt det andre.
Det skal gjøres en masse endringer.
Det beste er å demontere alt, helt til vi er klare til å bygge om.
Da kan remonteringen av det nødvendige begynne,-
-så vi kan skape et nytt Air Force One.
Siden 1940-tallet har de sju flyene konstruert for å frakte presidenten,-
-skapt historie alle sammen.
Air Force One har sine røtter i krig.
Franklin D. Roosevelt fløy en Douglas C-54 Skymaster-
-til Jalta-konferansen, som skulle sikre fred etter 2. verdenskrig.
Det første jetdrevne Air Force One var en Boeing 707.
Det ble òg vitne til noe historisk.
Noe har visst hendt mens bilkortesjen var underveis.
I 1963, etter det tragiske drapet på president Kennedy i Dallas,-
-ble Lyndon B. Johnson første og eneste president-
-til å avlegge presidenteden om bord i Air Force One.
President Johnson står overfor både ytre og indre kriser-
-som ledestjerne for den frie verden.
Jeg skal gjøre mitt beste.
Jeg ber om deres og Guds hjelp.
Arven etter Kennedyene lever videre i alle amerikaneres hjerter-
-og i selve Air Force One.
Jaqueline Kennedy valgte fargene på 707-flyet,-
-og de er ennå i bruk på dagens 747-fly.
I tråd med den tradisjonen, da dagens 747-fly skulle innredes,-
-bidro Nancy Reagan til å utforme presidentkvarterene, som soverommet.
Her er presidentens soverom.
Her har vi to sofaer som kan gjøres om til senger, slik som denne.
Presidentens segl er å finne overalt: på sengeteppet og puten.
Stjerner på teppet symboliserer Det flyvende hvite hus.
SOVEROMMET
I det nye flyet foreslo Trump en mer moderne luksusstil,-
-deriblant en stor seng i stedet for enkeltsenger,-
-en større TV og mer sitteplass.
Nå inspiserer jeg taket og ser etter fingeravtrykk eller skitt.
Dette er presidentens bad. Jeg dobbeltsjekker rengjøringen-
-og ser etter striper på speilene, vannflekker eller fingeravtrykk.
Håndklærne skal være symmetriske. Alt ser bra ut.
Mye av layouten er gradert av sikkerhetshensyn,-
-men flyvert Matt forteller oss en liten hemmelighet.
Denne døren er alltid lukket når dør 1L er åpen,-
-så kontoret holdes "sterilt".
Jeg åpner døren for presidenten, og så lukker jeg den bak ham.
Presidenten skal slippe nysgjerrige blikk.
Jeg sjekker at han har alt han trenger, som briller og penner.
Med disse pennene signerer han lover.
Han liker å tilbringe tid her og ta seg av arbeid.
Noe vi ser frem til i det nye flyet, er å ha splitter nytt utstyr.
-I San Antonio... -Slå dere ned.
Teamet planlegger en diger innvendig oppgradering av nye Air Force One:
Presidentens kontor, sykelugaren...
...presidentens konferanserom...
...og til og med byssa.
-Slå dere ned. -Teamet planlegger et dristig design.
Nye Air Force One skal bli et flyvende Hvite hus.
Først ut er presidentens kontor. Det tilsvarer Det ovale kontor.
Her vil mange viktige beslutninger bli tatt.
Bob, hvordan kan vi best utnytte plassen i det nye flyet?
Det blir mer modulært, så reparasjoner blir enklere.
Det blir moderne, men klassisk og langt enklere å vedlikeholde.
De tungvinte tremøblene byttes ut med et modulært design-
-som kanskje vil se slik ut, med det siste innen digital teknologi.
Mens det nye interiøret tar form,-
-må ingeniørene overvinne et betydelig hinder.
Flyet får et svært stort strømforbruk, så vi trenger en større generator.
Derfor oppgraderer vi generatorene som skal brukes på Air Force One.
Strømmen produseres av generatorer som drives av motorturbinene.
Motorene må demonteres, så større generatorer kan installeres-
-for å drive alt sambandsutstyret og navigasjonssystemene.
Én, to, tre, fire, fem, seks, sju...
De har over 1 million komponenter.
Hver motor veier over 5400 kilo.
Én motor koster 22 millioner dollar. De må demonteres varsomt.
MOTORER
Disse fire turbofan-motorene vil løfte et fullastet Air Force One-
-på over 450 tonn med den største letthet.
Flyets totale skyvekraft er på over 120 000 kilo.
Motorene bruker 16 prosent mindre drivstoff-
-og gir flyet en rekkevidde på over 14 000 km.
Skulle noe katastrofalt skje, er det nye flyet tryggere.
Det kan fly og lande med kun to motorer.
Det er en fin motor. 30 000 kg skyvekraft ganger 4.
Disse vinkelformene former luftstrømmen og støyen-
-og gjør flyet svært stillegående.
De er utviklet av Boeing og NASA. Disse "sagtakkene" gir-
-en renere luftstrøm idet luften fra motorene møter luften utenfor.
Denne nyskapende teknologien reduserer støyen med 30 prosent.
Det innebærer stillere omgivelser for presidenten.
Mannskapet på Air Force One gleder seg alt til det nye flyet.
Flyet og kjøkkenet er rimelig gammeldags.
Noe vi virkelig gleder oss til i det nye flyet, er nytt utstyr.
Da håper vi å kunne yte bedre service til passasjerene våre.
Presidentens gjester er ofte statsoverhoder.
Står verdensfreden på spill, må flyet imponere på alle måter.
I stedet for en smal og trang bysse-
-skal man konstruere to større, toppmoderne bysser.
På lange reiser kan de servere opptil 2000 måltider-
-med mat lastet om bord i USA,-
-servert med femstjerners VIP-stil.
Kan jeg få sjefens drikke?
Upåvirket av den trange byssa jobber flyvert Christine i vei.
Heldigvis har Trump enkel smak.
Presidenten liker vanlig mat. Mat hvem som helst i USA spiser.
Han liker eller behøver ikke noen spesielle matretter.
Hamburgere eller spagetti.
Førstedamen liker også helt vanlig mat.
Et helt vanlig amerikansk kosthold.
For Christine er dette arbeidet en ære med historiske røtter.
Hei, Danny. Står det bra til?
Dette er kjempefint.
George H. W. Bush var presidenten som mottok dette flyet.
I 1990 var det det beste som fantes.
Jøss, det er jo digert!
-Er det to ganger her? -Ja, sir. Én på hver side.
Og så har vi den bakre...
President Bush døde 30. november 2018 i Houston i Texas.
Besetningen fløy levningene hans til begravelsen i Washington D.C.-
-og så tilbake til Texas med flyet han var så glad i.
Christine var vitne til den historiske hendelsen.
Han ble ført inn med hodet først, og vi la ham med hodet fremover.
President Bush mottok dette flyet,-
-og det fløy ham til hans siste hvilested. Det var rørende.
Sønnen, president George W. Bush, var også om bord-
-og fikk tatt avskjed sammen med familien.
Det å ta seg av presidenten er stabens fremste oppgave.
Ingen vet det bedre enn Sean, presidentens lege.
Jeg treffer presidenten hver dag.
Det er min oppgave å sørge for at han alltid kan utføre sine plikter.
Men den nåværende sykelugaren på Air Force One...
Den er 29 år gammel og ikke tilpasset behandlingsmetoder-
-som nå er standard i hele USA.
Så vi har måttet oppgradere pø om pø for å gi et bedre medisinsk tilbud.
Hvilken behandling kan man gi presidenten i en akutt situasjon her?
Det nåværende Air Force One kan ikke tilby sykehusbehandling,-
-men planen er å modernisere sykelugaren i det nye flyet.
Den skal ha toppmoderne teknologi, et kontorområde-
-og utstyr til akutte operasjoner.
Mens presidenten avgjør nye Air Force Ones ytre design,-
-har flyet de største endringene fortsatt i vente.
Hæren av teknikere må behandle de graderte planene varsomt.
Arbeidet blir jo filmet.
Hemmeligholdet er stort. Det er vel lov å si?
For å gi flyet toppmoderne design og militær teknologi-
-må teamet gå over hver minste del av flyet.
Mekaniker Jacob Monita klargjør cockpiten-
-for de heldigitale instrumentene og kontrollene.
Arbeidet er så hemmelig at vi må samarbeide med Forsvarsdept.-
-for å sikre at han ikke avslører gradert info.
Flyet har vært til modifisering. Det er vel lov å si?
Vi demonterer deler av cockpiten.
Instrument- og bryterpanelene skal demonteres.
Hele ledningsnettet her skal byttes ut.
NYTT LEDNINGSNETT
Det nye ledningsnettet vil tåle elektromagnetiske forstyrrelser-
-så flyet kan fungere som et flyvende Hvite hus-
-selv om en atombombe har gått av i nærheten.
De skal legge over 300 000 meter med ledning. Jacob får en stor jobb.
De forteller oss ikke knepene som må til for å utføre arbeidet.
Vi er de første til å gjøre dette.
Brett, du kan sette deg i det venstre setet.
Velkommen til en 747-8.
For å bli vant til 747-8s heldigitale cockpit-
-besøker presidentpiloten Brett Boeings hovedkvarter i Seattle,-
-der han skal få opplæring i flysimulatoren.
Jeg er pilot, men deltok også i utviklingen av nye Air Force One.
I stedet for en analog cockpit finner man nå digitale instrumenter.
Avanserte datasystemer hjelper til med navigasjon og sikkerhet,-
-og flymannskapet reduseres fra fire til bare to.
De vil kunne betjene alle kontrollene, forsvars- og navigasjonssystemene.
-Hvordan føles det? -Veldig stabilt.
Nå ser vi Mount Rainier utenfor vinduene.
Hvordan vises det på denne vertikale profilen?
Her har du en horisontal avbildning som viser terrenget.
Høyt terreng er merket med gult og rødt.
Her ser vi toppen av Mount Rainier.
Vår første 747-8-landing.
De digitale instrumentene og et forbedret landingssystem-
-gjør flyet i stand til å lande trygt selv i svært krevende vær.
Understellet er nede, flaps 20. Vi ser rullebanen.
50, 40, 30, 20, 10...
Bremsene felles automatisk ut, motorkraften reverseres, og vi sakker.
Veldig bra.
Pilotene i det nåværende flyet kan knapt vente på den nye cockpiten.
Det er en fryd å fly dette.
Det krever en mer manuell stil. Den typen flyvning vi vokste opp med.
Det nye flyet er toppmoderne, og det synes piloter at er spennende.
Flyet har masse utstyr som folk ikke har noen anelse om.
Jeg kan ikke nevne det her.
Ikke bare militære hemmeligheter står på spill.
Når flyets forsvarssystemer skal monteres,-
-må teknikerne gjøre noe risikabelt, nemlig å skjære flyet i biter.
Én eneste tabbe kan koste millioner.
Skroget må være fritt for belastninger mens arbeidet pågår.
For å forvandle et sivilt fly til den flyvende festningen Air Force One-
-må teamet ta risikoen det er å skjære i selve flykroppen.
Dette må til for å installere forsvars- og sambandssystemer.
Vi har fått spesialtillatelse til å dokumentere arbeidet.
Først må de markere hvor de skal skjære i flykroppen.
Det som volder størst hodebry, er de to store presidentdørene.
Gjør man feil her, kan skadene og kostnadene bli store.
Det første vi skal gjøre nå, er å skjære ut to store seksjoner-
-bak og foran på flyet.
De nye seksjonene skal inneholde en dør og en trapp,-
-så presidenten og passasjerer kan gå på og av flyet.
Det er et sikkerhetskrav at presidenten, gjester og besetning-
-skal kunne forlate flyet, om nødvendig, via interne trapper.
Selv uten motorene-
-veier dette kjempeflyet utrolige 160 tonn.
Skjærer man i flykroppen, kan den bøye seg-
-og bli alvorlig skjev.
For å unngå dette bruker produksjonsleder Todd Carlson-
-en unik vugge for å avlaste flykroppen.
Før vi gjør disse store endringene på flyet,-
-jekker vi opp hele flyet. Som dere ser, dreier hjulene fritt.
Vi har satt opp gule støtter fra nese til hale og vinge til vinge.
Skroget må være fritt for belastninger mens arbeidet pågår.
Den unike vuggen bruker avansert hydraulikk-
-som praktisk talt gjør kjempeflyet vektløst.
Den minste vektforskyvning motvirkes ved å justere hydraulikken.
Vi følger med på vekten. Den endrer seg når folk går om bord.
Den må være innenfor grensene,-
-og når vi skjærer i flykroppen, må flyet være støttet opp-
-så det ikke vrir eller bøyer på seg.
Forberedelsene er gjort. Teamet står som på nåler idet de skal skjære.
Før dørene og trappene monteres, fortsetter den militære makeoveren.
De skjærer ut 68 små hull til sambands- og forsvarssystemene.
-På det gamle flyet... -Test, én, to, tre.
Sambandsansvarlige Kas ser frem til oppgraderingen.
Nye ønsker dukker stadig opp:
Presidenten vil bruke datautstyr flyet ikke er konstruert for.
Man hadde ikke slikt den gang.
Da må vi improvisere en kobling mellom en ny iPad og gamle ledninger.
Detaljene er gradert info,-
-men de nye flyene skal ha avansert, kryptert og trygt samband,-
-med direkteforbindelse til Det hvite hus til enhver tid.
Presidenten vil kunne holde direktesendte taler.
I det nye flyet blir vi fire personer her.
Da blir vi flere til å håndtere samtaler i løpet av en flyreise.
Vi tar oss av mange samtaler med andre presidenter og statsledere.
Det er noe av det mest stressende ved jobben.
Hvor viktig effektivt samband er for presidenten om bord i flyet,-
-ble smertelig klart en skjebnesvanger dag i 2001.
Under angrepet 11. september var George W. Bush i Florida.
Sikkerhetsvaktene fikk ham raskt til det tryggeste stedet:
Den flyvende festningen Air Force One.
Det hvite hus kunne kanskje bli angrepet.
Det ble raskt tydelig at det var herfra-
-at øverstkommanderende måtte få overblikk over situasjonen.
Var det flere angrep? Hvordan sikre at nasjonen reagerte-
-på denne umiddelbare krisen på en best mulig måte?
Men sambandet var overbelastet. Bush kunne ikke tale til folket.
En interessant lærdom fra alt dette var-
-at Air Force One var ikke utstyrt for å håndtere krisen.
Vi hadde telefoner, men jeg fikk ikke tak i folk.
Man avholdt møter, men det var vanskelig å få deltatt på dem.
Altså var ikke utstyret så bra som det kunne ha vært.
Sambandet er forbedret siden da, men det nye flyet går mye lenger.
Air Force One skiller seg fra private luksusutgaver av 747.
Vi har masse militært utstyr om bord. Utstyr jeg ikke kan nevne her.
FORSVAR
Air Force Ones forsvar er en nøye bevoktet hemmelighet.
Eksperter tror det vil bruke bluss for å avlede varmesøkende missiler-
-og lasere ikke bare for å hindre missiler i å finne målet sitt,-
-men til og med for å tilintetgjøre dem.
Presidenten er alltid godt beskyttet.
Presidentens sikkerhet holdes alltid i mente om bord i Air Force One.
Det er alt jeg kan røpe.
Men noe vi kan røpe, er Trumps valg angående flyets nye ytre.
Det vil forvandle neste utgave av Air Force One til et ikon.
Vi endrer fargene. Jeg synes at de blir mer slående og vakrere.
BOEINGS ANLEGG I SAN ANTONIO
Teamet avslutter gjennomgangen-
-av det indre designet i dette nye, staselige ikonet.
Som med rommet i Det hvite hus der møter med statsrådene avholdes,-
-er konferanserommet viktig.
Det vil ha forbedringer som moderne elektronikk og skjermer,-
-og man kan bruke elektroniske enheter som sikrer staben tilgang på info.
Det fungerer som regjeringsrom.
Air Force Ones konferanserom vil bli helt annerledes enn nå.
Slik vil det kanskje se ut.
747-8-flyet større vinduer vil lyse opp det større rommet-
-og dets moderne stil.
Høyteknologisk samband gjør at det kan tjene som situasjonsrom.
Bob, kan du fortelle om byssene i det nye flyet?
De blir mye større og mer effektive, godt uttenkt, med moderne teknologi.
Trange bysser skal erstattes av to nesten dobbelt så store kjøkken.
Med design som dette, hentet fra det siste innen luksusfly,-
-vil de ikke bare varme opp ferdigmat, men også tilberede mat fra grunnen av.
30 år gammel teknologi oppgraderes; den nye sykestua blir mye større.
Man ser for seg et operasjonsbord til akutte medisinske situasjoner-
-som slagtilfeller eller drapsforsøk.
Toppmoderne monitorer og et omfattende apotek-
-skal kunne takle det meste som kan ramme de om bord i flyet.
Nancy Reagans sørvestdesign forsvinner.
Det nye soverommet vil føles større, med femstjerners komfort-
-for presidenten, førstedamen, vaktene og sjefsflyverten.
Men presidentstjernene på teppet beholdes.
Det nåværende kontoret endres til et mer moderne, modulært kontor.
Det blir et luftens Ovale kontor. Herfra vil presidenten tale til USA.
Men den mest synlige endringen er nok Air Force Ones ytre.
Trump bestemte seg for å endre fargene fra 1962, som stadig brukes.
Jacqueline Kennedy valgte fargen. Den var hennes yndlingsblåtone.
Fargene har vært slik lenge. En babyblå farge.
Nå har vi mer slående farger: rødt hvitt og blått.
Blåfargen er den mørkere fargen fra USAs flagg.
Dette flyet vil representere USA lenge og på en god måte.
Inskripsjonen på flyet forblir som før.
Presidenten vurderte fire ulike fargemønstre:
Blå eller hvite motorer og en grå eller hvit midtstripe.
Dette er alternativet president Trump likte best.
Med endringene, testingen og utvidet støtte-
-ventes totalkostnaden å bli 5,3 milliarder dollar.
Men flyene er et nasjonssymbol, og enkelte mener at de nye flyene-
-er verd hver eneste penny.
Dette blir del av ettermælet mitt. Jeg kan si at jeg påvirket det sterkt.
Det representerer det storslåtte landet vårt.
Air Force One har fullført reisen-
-og vender hjem til Joint Base Andrews i Maryland.
Nå tauer vi flyet inn og gjør en rask kontroll.
Vi ser etter gjenstander som kan ha satt seg fast i dekkene,-
-før vi parkerer flyet.
Alle vil savne dette flyet.
Vi har opplevd mye på dette flyet og vært på mange fine reiser.
Det har vært flott å ta del i historiske hendelser verden over.
Det blir fint å ta et nytt fly og et nytt Air Force One i bruk-
-og frakte presidenten verden over.
Dette har blitt "ungen" min.
Jeg vet hvor alle tingene står, og hvordan alt fungerer.
Jeg vil savne dette flyet masse.
Når flyene er klare for tjeneste, vil de ha vært testet i hele to år.
Hva kan vi få til med et større fly og det siste innen teknologi?
Jeg tror at dette blir bra for nasjonen og vår neste president.
Arbeidet på de to flyene vil fortsette under president Biden.
Noe av designet kan bli endret,-
-men i 2024 vil neste generasjon av Air Force One bli satt i tjeneste.
Tekst: Petter Røen